En god PC-skærm til virksomheder bør understøtte det, din virksomhed har brug for, og det er produktivitet. Størrelsen er det første, du bør overveje. Jo større skærm, des flere dokumenter kan du have åbne på samme tid, hvilket betyder færre museklik og færre chancer for at blive distraheret. Du kan også se flere rækker og koloner dine regneark uden at skulle scrolle. En 27 tommer skærm er blevet populær, da den giver rigelig skærmplads. Men hvis du arbejder på hjemmekontor, kan en 24 tommer skærm være mere praktisk, og den vil også komplementere din bærbars skærm perfekt.
Hvis du har plads til det, er det en god idé at investere i en opsætning med to skærme. Begge skærme skal have DisplayPort-OUT-funktionalitet for at understøtte seriel ledningsføring (daisy-chaining) til et USB-C signal. DisplayPort-OUT kombineret med USB-C er den mest effektive løsning til en opsætning med flere skærme, hvad enten det er hjemme eller på kontoret.
USB-C sikrer, at dine skærme er fuldt fremtidssikret. Et enkelt kabel forbinder din skærm til en bærbar eller tablet og kontrollerer lyd, video og strøm samtidig med at det oplader din enhed, så du får en alt-i-en kommunikations hub. På den måde kan du holde fin orden på din arbejdsplads uden et virvar af kabler og en stor dockingstation.
Afhængig af de dokumenter du arbejder med, giver en højere resolution flere pixel-frie detaljer. Til standard kontordokumenter, som fx regneark og lignende, bør du kigge efter en 1080p Fuld HD-opløsning, der gør at du kan se bogstaver og tal tydeligt og klart på skærmen.
Det er vigtigt at huske, at skærmen kun er en brugerflade mellem bruger og computer. Det vigtigste er personen, der sidder foran skærmen. Det er vigtigt ikke at ignorere brugerens komfort, da det er et vigtigt aspekt af den altafgørende produktivitet. En god vifte af ergonomiske justeringer kan give den bedste individuelle opsætning på din arbejdsplads, og funktioner som fx at kunne reducere effekten af det blå lys og flimren på skærmen, kan beskytte brugerens øjne.
En sidste pointe: Virksomheder er naturligvis også interesserede i at reducere omkostninger, så det er en god idé at overveje energibesparende funktioner, der reducerer strømforbruget. Produkter med høj kvalitet og pålidelighed sikrer også en længere levetid, og det betyder, at man ikke så ofte skal reparere eller erstatte udstyret.